Strix

Strix (po slovensky sova) je rod stredne veľkých sov z čeľade sovovitých, u ktorého rozoznávame zvyčajne 19 – 21 druhov. Na hlave nemajú "uši" z peria, ako výr alebo myšiarka a žijú prevažne v lese. Lovia v noci a živia sa najmä drobnými cicavcami, mimo to aj vtákmi alebo plazmi. Na slovenskom území sa prirodzene vyskytujú dva druhy: bežne a celoplošne, sova obyčajná a vzácnejšie, najmä na východnom a strednom Slovensku, sova dlhochvostá.

Druhy 
 sova hrdzavá (Strix albitarsis)
 sova obyčajná (Strix aluco)
 sova svetlá (Strix butleri)
 sova sivolíca (Strix davidi)
 sova plavá (Strix fulvescens)
 sova čiera (Strix huhula)
 sova gaštanová (Strix hylophila)
 sova červenkastonohá (Strix chacoensis)
 sova hnedá (Strix leptogrammica)
 sova tmavá (Strix nebulosa)
 sova čiernopásikavá (Strix nigrolineata)
 sova škvrnitá (Strix occidentalis)
 sova hájová (Strix ocellata)
 sova patagónska (Strix rufipes)
 sova pagodová (Strix seloputo)
 sova dlhochvostá (Strix uralensis)
 sova jarabatohlavá (Strix varia)
 sova kuklatá (Strix virgata)
 sova pruhovaná (Strix woodfordii)

Sporné druhy 
 sova Bartelsova (Strix bartelsi) (často uvádzaná ako poddruh sovy hnedej)
 sova himalájska (Strix newarensis) (často uvádzaná ako poddruh sovy hnedej)

Referencie

Iné projekty

Externé odkazy 
 Strix na biolib.cz

Zdroj